Хорхе Каррера Андраде
Биография

Превод от испански: Георги Ангелов, 2009

chitanka.info

Прозорецът е роден от страст към небето

и на черната стена се откроява

като ангел сред звездите.

Приятел на човека,

вратар на въздуха.

Разговаря с локвите, с мокрите ниши,

с огледалата — деца на дома,

със стачкуващите керемидени покриви.

Прозорецът от висотата си тежко

ориентира тълпите в местността

със прозрачната си табела.

Прозорецът-учител

пръска в нощта светлината си, своите новини,

извлича квадратен корен от метеор,

сумира колоните на съзвездията.

Прозорецът — борд на земния кораб, —

тих прибой, опасан от розови облаци.

Духът-капитан търси острова Божи

и очите му умиват сини мълнии.

Прозорецът разпределя между всички хора

по куб въздух, по кварта светлина.

Изоран от облаците, той е

малка собственост на небето.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.